Saksimaa

Kuni aastani 2008

Saksimaa jaguneb kolmeks eraldi valitsetavaks alaks (Regierungsbezirk): Dresden (1), Chemnitz (2) ja Leipzig (3) ning edasi 22 kreisiks ja 7 kreisivabaks linnaks.

Alates aastast 2008

1. augustil 2008 toimus haldusreform, mille tulemusel jäi senisest 22 kreisist järele 10 ja 7 kreisivabast linnast 3.
Kreisivabadeks linnadeks jäid Chemnitz, Dresden ja Leipzig. Kreisid on Bautzeni kreis, Erzgebirgskreis, Görlitzi kreis, Kesk-Saksimaa kreis, Leipzigi kreis, Meißeni kreis, Nordsachsen, Sächsische Schweiz-Osterzgebirge, Zwickau kreis ja Vogtlandi kreis.

Poliitika

Saksimaa kohalikku omavalitsust nimetatakse Saksimaa maapäevaks.
Weimari Vabariigis toimusid Saksimaa maapäeva valimised 6 korda, aastail 1919–1930. Kõik need võitis Saksamaa Sotsiaaldemokraatlik Partei, kogudes 28,3%–41,8% häältest (kõige vähem 1920, kõige rohkem 1922). Saksamaa Kommunistlik Partei kogus tavaliselt üle 10% häältest, kõige rohkem (13,6%) 1930.
Pärast Saksamaa taasühinemist on Saksimaa maapäeva valitud 5 korda: 1990, 1994, 1999, 2004 ja 2009.
19. septembril 1999 toimunud maapäeva valimistel kandideerisid erakonnad 118 kohale. Valituks osutus üksnes kolm erakonda. Kristlik-Demokraatlik Liit kaotas 1 koha, kuid võitis valimised ikkagi, kogudes 56,9% häältest ja 76 kohta. Demokraatliku Sotsialismi Partei sai 9 kohta juurde, kogudes 22,2% häältest ja 30 kohta. Saksamaa Sotsiaaldemokraatlik Partei kaotas 8 kohta, kogudes 10,7% häältest ja 14 kohta. Rohelised jäid 2,6%-ga neljandale kohale ega ületanud valimiskünnist.
19. septembril 2004 toimusid järgmised maapäeva valimised. Maapäevas oli 124 kohta ehk 6 võrra rohkem kui eelmistel valimistel. Kristlikud demokraadid võitsid taas, kuid kaotasid 21 kohta ja absoluutse enamuse. Nad said 41,1% häältest ja 55 kohta. Teiseks tuli taas Demokraatliku Sotsialismi Partei, kogudes 23,6% häältest ja 31 kohta ehk ühe rohkem kui eelmisel korral. Sotsiaaldemokraadid kaotasid veel ühe koha, kuid säilitasid 9,8% häälte ja 13 kohaga kolmanda koha. Saksamaa Rahvusdemokraatlik Partei kogus 9,2% häältest ja 12 kohta, Vaba Demokraatlik Partei 5,9% häältest ja 7 kohta ning rohelised 5,1% häältest ja 6 kohta.
Pärast valimisi ei saanud kristlikud demokraadid enam üksinda maavalitsust moodustada, vaid pidid otsima koalitsioonipartneri. Loogiline valik olnuks vabad demokraadid, aga neil jäänuks kokku ikkagi 1 hääl vajalikust puudu. Seetõttu tuli moodustada lai koalitsioon sotsiaaldemokraatidega. Järgmisel aastal moodustasid need kaks erakonda ka kogu Saksamaa valitsuse.
30. augustil 2009 toimusid järgmised maapäeva valimised. Maapäevas oli 132 kohta ehk 8 võrra rohkem kui eelmises. Kristlikud demokraadid kogusid 40,2% häältest ja 58 kohta. Vasakpartei tuli taas teiseks, saades 20,6% häältest ja 29 kohta. Sotsiaaldemokraadid olid kolmandad, kogudes 10,4% häältest ja 14 kohta. Vabad demokraadid said 10,0% häältest ja samuti 14 kohta. Rohelised kogusid 6,4% häältest ja 9 kohta ning rahvusdemokraadid 5,6% häältest ja 8 kohta.
Vabad demokraadid said valimistel piisavalt palju kohti, et koos kristlike demokraatidega absoluutne enamus saada ja maavalitsus moodustada.
Peaminister: Michael Kretschmer (CDU) 
Koalitsioon: CDU ja FDP
Kohtade jaotus kohalikus parlamendis:
CDU 58
Linke29
SPD14
FDP14
Grüne 9
NPD 8
Viimased valimised: 30. augustil 2009
Järgmised valimised: 2014